### Anexa 5 - Formulare pentru achiziţia de servicii de consultanţă

[**Anexa 5.1 - Termeni de referinţă**](#Anexe)

Proiectul privind Învăţământul Secundar (ROSE)

Schema de Granturi: SCHEMA DE GRANTURI PENTRU UNIVERSITĂŢI – Programe de vară de tip punte (SGCU – PV)

Beneficiar: Universitatea „Alexandru Ioan Cuza” din Iaşi

Titlul subproiectului: *Vreau să fiu student la Litere! - Şcoală de vară pentru elevi (LiteratIS)*

Acord de grant nr. 110/SGU/PV/11

**Termeni de referinţă pentruservicii de consultanţă**

* **CONSULTANTI INDIVIDUALI – SUPRAVEGHETORI -**

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. **110/SGU/PV/11**, semnat cu MEN-UMPFE, Universitatea „Alexandru Ioan Cuza” din Iaşi a accesat în cadrul Schemei de granturi pentru universităţi – Programe de vară de tip punte (SGCU – PV) un grant în valoare de **510.800 Lei** pentru implementarea subproiectului **Vreau să fiu student la Litere! - Şcoală de vară pentru elevi (LiteratIS)** și intenționează să utilizeze o parte din fonduri pentru servicii de consultanta pentru implementarea activitatilor operationale ale grupului tinta :

**Activitătile specifice pentru studenții supraveghetori:**

Pentru a evita producerea unor evenimente nedorite şi pentru a asigura desfășurarea optimă a cursurilor de vară, studenții supraveghetori ai UAIC selectați prin competiție deschisă şi angajați în proiect îi vor monitoriza şi superviza îndeaproape pe elevii participanți pe toată perioada în care aceștia nu sunt antrenați în activitățile didactice.

Astfel, studenții supraveghetori îi vor însoți și conduce pe elevi la cămin, la cantină, la sălile de curs sau la alte destinații cuprinse în programul școlii de vară.

Studenții supraveghetori vor ajuta elevii să se cunoască între ei prin organizarea unor activități de socializare precum: jocuri educative, concursuri de cultură generală, seri muzicale, etc., pentru care vor cere acordul și sprijinul echipei de implementare.

În caz de nevoie, la solicitarea membrilor echipei de implementare, studenții supraveghetori vor însoți unul/mai mulți elevi la cabinetul medical, la agenția CFR sau la alte destinații necesare.

Studenții supraveghetori vor informa imediat pe membrii echipei de implementare despre orice situație neprevăzută apărută pe timpul monitorizării elevilor, în timpul zilei sau nopții.

**2. Obiectiv**

Obiectivul acestor servicii de consultanță este reprezentat de implicarea studenţilor universităţii în supravegherea elevilor pe toată durata şederii acestora, astfel încât să fie asigurată siguranţa acestora.

**3. Scopul serviciilor**

În vederea îndeplinirii obiectivului serviciilor, Consultantul (studenții supraveghetori) va realiza următoarele activităţi:

- asigura supravegherea şi îndrumarea elevilor pe toată perioada de derulare a activităţilor sub-proiectului;

- însoţi grupul de elevi spre locaţiile de desfăşurare a activităţilor sub-proiectului;

- oferi sfaturi elevilor cu privire la modalităţi creative şi frumoase de petrecere a timpului liber ca student în Iaşi;

- împărtăşi din cunoştinţele şi experienţele lor privitoare la însemnătatea istorico-culturală a oraşului Iaşi.

- vor anunța echipa de implementare a proiectului de orice problemă identificată în rândul elevilor și vor căuta măsuri de soluționare.

**4. Livrabile**

Ca rezultat al serviciilor descrise mai sus, Consultantul va trebui să transmită următoarele livrabile:

* *Un raport de realizare a activităţilor (descriptiv), elaborat de către consultantul individual, privind toate activităţile pe care le-a realizat pe perioada exercitării contractului de consultanţă;*
* *Liste de prezenţă zilnice pentru toate zilele de prestare a activităţilor în cadrul sub-proiectului.*

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul schemei de granturi pentru universităţi – Programe de vară de tip punte (SGCU – PV), conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

Competențele minime cerute pe care trebuie să le dovedească Consultanții sunt următoarele:

Competenţele minime cerute pe care trebuie să le dovedească Consultanții[[1]](#footnote-1) - **Supraveghetori** sunt următoarele:

* Student în ciclul de studii universitare de licenţă sau master în cadrul Universităţii „Alexandru Ioan Cuza” din Iaşi, având calitatea de student la în perioada desfășurării Cursului de vară[[2]](#footnote-2);
* Student fără abateri disciplinare în activitatea academică[[3]](#footnote-3);

**6. Alți termeni relevanți**

**Perioadă de implementare/ Durata serviciilor.**

 *7 iulie – 21 iulie 2019, 14 zile consecutive. Programul de activitate: 8 ore pe zi*

**Locații**

*Activitățile cu elevii se vor desfășura în următoarele locații:*

* Universitatea „Alexandru Ioan Cuza” din Iaşi
* Facultatea de Litere, campus UAIC
* Studio de televiziune/radio sau redacție ziar
* Muzeul Universtății, BCU
* Librăria-Cafenea TAFRALI a Universității „Alexandru Ioan Cuza” din Iaşi
* Grădina botanică
* Oraşul Iaşi - diverse obiective culturale şi religioase ale oraşului, care întră în programul de vizitare al elevilor

**Raportare**

*Consultantul va elabora și va transmite:*

* *Un raport de realizare a activităţilor (descriptiv) în care fiecare consultant detaliază activităţile la a căror realizare a contribuit pe toată perioada contractuală.*
* *Liste de prezenţă pe zile, la activitățile din cadrul acordului de grant.*

**Facilităţi oferite de Beneficiar.**

* *Acces la spaţiu/birou dotat cu calculator, în cazul în care un consultant individual – student are de realizat o sarcină care presupune muncă de birou;*
* *Acces la spaţiu de cazare şi masă în campusul universităţii, în apropierea elevilor – beneficiari ai programului de vară;*
* *Acces la documente ale proiectului în măsura în care este necesar pentru îndeplinirea unor sarcini de către consultantul individual;*
* *Acces la consumabilele achiziţionate prin proiect în măsura în care este necesar pentru îndeplinirea unor sarcini pentru realizarea activităţilor de către consultantul individual;*

**Confidențialitate.** Consultantul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.

1. Studenții care nu îndeplinesc aceste două competențe minime nu vor putea participa la selecție. [↑](#footnote-ref-1)
2. Dovedită prin adeverință de student eliberată de Secretariatul Facultății [↑](#footnote-ref-2)
3. Se va atașa o declarație pe propria răspundere [↑](#footnote-ref-3)